PATTA TO‘LOVLARI MIQDORLARINI BELGILASh HAQIDA

“Patta to‘lovlari to‘g‘risida”gi O‘zbekiston Respublikasi Qonuniga muvofiq Vazirlar Mahkamasi qaror qiladi:
 1. Mollar, buyumlar va qishloq xo‘jaligi mahsulotlarini bozorlarda, yarmarkalarda va sotish uchun maxsus ajratilgan boshqa joylarda sotayotgan jismoniy shaxslardan savdo qilinadigan har bir kun uchun undiriladigan patta haqining quyidagi miqdorlari belgilansin:
 2. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘zbekiston Respublikasi vazirliklari va idoralari bozorlarda, yarmarkalarda va boshqa maxsus belgilangan joylarda tovarlar, mahsulotlarni sotishning belgilangan tartibiga rioya qilinishini ta’minlasinlar.
 3. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bozorlar, yarmarkalar va boshqa maxsus belgilangan joylarning rivojlanish darajasiga bog‘liq ravishda mahalliy budjetga o‘tkaziladigan mablag‘lar miqdorini belgilasinlar. Bunda patta to‘lovi sifatida kelib tushadigan mablag‘larning kamida yarmi bozorlar, yarmarkalar va boshqa maxsus belgilangan joylar tasarrufida qoldiriladi.
 4. O‘zbekiston Respublikasi Vazirlar Mahkamasi huzuridagi Davlat soliq bosh boshqarmasi belgilangan miqdorlarda patta to‘lovlarining to‘g‘ri undirilishi va budjetga o‘z vaqtida o‘tkazilishi ustidan nazorat o‘rnatsin.
 5. O‘zbekiston Respublikasi Vazirlar Mahkamasi huzuridagi Davlat soliq bosh boshqarmasi O‘zbekiston Respublikasi Moliya vazirligi bilan kelishgan holda ikki hafta muddatda patta to‘lovini undirish to‘g‘risidagi yo‘riqnomani ishlab chiqsin hamda O‘zbekiston Respublikasi vazirliklariga, idoralariga, Qoraqalpog‘iston Respublikasi Vazirlar Kengashiga, viloyatlar va Toshkent shahar hokimliklariga yetkazsin.
 6. Qoraqalpog‘iston Respublikasi Vazirlar Kengashiga, viloyatlap va Toshkent shahar hokimliklariga, mahalliy shart-sharoitlarni hisobga olib, bozorlarda, yarmarkalarda va savdo uchun maxsus belgilangan joylarda patta to‘lovlari miqdorlarini qayta ko‘rib chiqish huquqi berilsin.